Diari Oficial de la Generalitat Valenciana


Sumari del DOGV 5216, del 10-03-2006 (2006/2576)

RESOLUCIÓ de 22 de febrer de 2006, de la Conselleria d'Economia, Hisenda i Ocupació, per la qual s'autoritza la reversió a l'Ajuntament d'Altura de l'immoble de 280,21 m² de superfície situat al carrer Honda, 11 i 15, del dit municipi.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5216

Data del DOGV
:   10-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2576


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 22 de febrer de 2006, de la Conselleria d'Economia, Hisenda i Ocupació, per la qual s'autoritza la reversió a l'Ajuntament d'Altura de l'immoble de 280,21 m² de superfície situat al carrer Honda, 11 i 15, del dit municipi. [2006/M2576]  
Mitjançant acords plenaris adoptats l'11 de novembre de 1994 i el 27 de novembre de 1994, l'Ajuntament d'Altura va cedir a la Generalitat Valenciana un immoble de 280,12 m² de superfície situat al carrer Honda, 11 i 15, de la dita població, a fi de ser destinat a la construcció d'un centre de salut, amb les condicions que establix l'article 111 del Reglament de Béns de les Entitats Locals, aprovat per Reial Decret 1372/1986, de 13 de juny.   
Mitjançant Decret 323/1995, del Govern Valencià, de 30 d'octubre, es va acceptar la dita cessió.  
Amb data 7 de març de 1997 es va formalitzar davant del notari de València Rafael Gómez Ferrer, escriptura pública d'acceptació de cessió de l'immoble, que consta en l'Inventari General de Béns i Drets de la Generalitat Valenciana amb el codi 12/012/001/000 amb la qualificació de bé de domini públic, adscrit a la Conselleria de Sanitat.  
Consta inscrit en el Registre de la Propietat de Segorbe, tom 441, llibre 71, foli 255, finca 3567, inscripció 2a, i la seua referència cadastral és la 2476824 DG2737J8339XR.  
En haver-se inaugurat al municipi un altre centre de salut amb millors condicions, l'Ajuntament d'Altura, mitjançant ofici de 12 d'abril de 2005, va acordar sol·licitar a la Conselleria de Sanitat la desafectació de l'immoble i la seua reversió al patrimoni municipal.  
Amb data 15 de desembre de 2005, el director general de Recursos Econòmics de la Conselleria de Sanitat informa que l'immoble no resulta necessari per als fins de la Conselleria i proposa la tramitació de la reversió a favor de l'Ajuntament.  
El Reglament de Béns de les Entitats Locals, aprovat per Decret 1372/86, de 13 de juliol, establix, en l'article 111, que els béns cedits revertiran a la corporació local quan no siguen destinats a l'ús en el termini assenyalat en l'acord de cessió o deixen de ser-ho posteriorment. Si l'acord de cessió no estipula una altra cosa, s'entendrà que els fins per als quals s'hagen atorgat hauran de complir-se en el termini màxim de cinc anys i mantindre's durant els trenta següent.  
En conseqüència, fent ús de les atribucions conferides per la legislació vigent, resolc:  
Primer  
Desafectar del domini públic de la Generalitat Valenciana l'immoble inventariat amb el codi 12/012/001, que respon a la descripció següent:  
Finca de 280,21 m² de superfície, situada al carrer Honda, números 11 i 15, d'Altura, que confronta actualment, vist des de la porta número 11, ja que la número 15 és porta lateral de l'edifici: dreta entrant, carrer Honda i edifici municipal saló sociocultural; esquerra, Consuelo Torrejón Torrejón; fons, saló sociocultural.  
Consta inscrita en el Registre de la Propietat de Segorbe, tom 441, llibre 71, foli 255, finca 3567, inscripció 2a  
Referència cadastral: 2589919FK7354W5474ER.  
Segon  
Autoritzar la reversió, a favor de l'Ajuntament d'Altura. de l'immoble descrit en el punt anterior, per no estar destinat al fi que justificà la cessió  
Tercer  
Notificar la present resolució a l'Ajuntament d'Altura i donar de baixa el dret de propietat sobre l'assenyalat immoble en l'Inventari General de Béns i Drets de la Generalitat Valenciana, en el qual consta amb el codi 12/021/001/000.  
València, 22 de febrer de 2006.. El conseller d'Economia, Hisenda i Ocupació: Gerardo Camps Devesa.